Document ID: 32008R0848

KOMISIJAS REGULA (EK) Nr. 848/2008
(2008. gada 28. augusts),
ar ko groza Regulu (EK) Nr. 2076/2002 un Lēmumu 2003/565/EK attiecībā uz Padomes Direktīvas 91/414/EEK 8. panta 2. punktā paredzēto laikposmu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 2. punkta trešo daļu,
tā kā:
(1)
Direktīvas 91/414/EEK 8. panta 2. punkta pirmajā daļā paredzēts, ka dalībvalsts 12 gadu laikā pēc minētās direktīvas izziņošanas var atļaut tādu augu aizsardzības līdzekļu laišanu tirgū, kuri satur minētās direktīvas I pielikumā neiekļautās darbīgās vielas, kas jau ir pieejamas tirgū divus gadus pēc izziņošanas datuma, kamēr minētās vielas pakāpeniski pārbauda darba programmas ietvaros.
(2)
Vielām, uz kurām attiecas darba programmas trešais un ceturtais posms, 1. apsvērumā minēto 12 gadu laikposmu pagarināja ar Komisijas 2002. gada 20. novembra Regulu (EK) Nr. 2076/2002, ar ko pagarina Padomes Direktīvas 91/414/EEK 8. panta 2. punktā minēto laikposmu un kas attiecas uz dažu aktīvo (darbīgo) vielu neiekļaušanu minētās direktīvas I pielikumā un to augu aizsardzības līdzekļu atļauju atsaukšanu, kuru sastāvā ir šīs vielas (2), un ar Komisijas 2003. gada 25. jūlija Lēmumu 2003/565/EK, ar ko pagarina laika posmu, kas paredzēts Padomes Direktīvas 91/414/EEK 8. panta 2. punktā (3).
(3)
Novērtējuma ziņojumu projektu vērtēšana minētajām vielām ir gandrīz pabeigta, un attiecībā uz lielāko daļu no tām lēmumu par to, vai tās var iekļaut Direktīvas 91/414/EEK I pielikumā, pieņems līdz 2008. gada 31. decembrim. Attiecībā uz dažām minētajām vielām lēmuma pieņemšanu nav iespējams pabeigt līdz 2008. gada 31. decembrim. Lai darba programmu varētu pabeigt, ir jāpagarina Regulā (EK) Nr. 2076/2002 un Lēmumā 2003/565/EK paredzētais laikposms attiecībā uz darba programmas trešo un ceturto posmu. Turklāt ir jāparedz atbilstošs laikposms, lai dalībvalstis un ieinteresētās personas varētu sagatavoties jauno prasību izpildei attiecībā uz iekļaujamām vielām.
(4)
Šis pagarinājums neskar iespēju iekļaut atsevišķu darbīgo vielu Direktīvas 91/414/EEK I pielikumā, kā paredzēts minētās direktīvas 8. panta 2. punkta ceturtajā daļā.
(5)
Tāpēc attiecīgi jāgroza Regula (EK) Nr. 2076/2002 un Lēmums 2003/565/EK.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2076/2002 1. pantā datumu “līdz 2008. gada 31. decembrim” aizstāj ar datumu “līdz 2009. gada 31. decembrim”.
2. pants
Lēmuma 2003/565/EK 1. pantā datumu “līdz 2008. gada 31. decembrim” aizstāj ar datumu “līdz 2009. gada 31. decembrim”.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. augustā

Labels: 0
3
6